દેશમાં ફરી એકવાર નોટબંધી જેવી હાલત જોવા મળી રહી છે. ઘણા રાજ્યોમાં કેશની તકલીફ જોવા મળી રહી છે. સૌથી વધુ સમસ્યા બિહાર, ઉત્તરપ્રદેશ, મધ્યપ્રદેશ અને ગુજરાતમાં જોવા મળી રહી છે. સૌથી વધુ કેશ અંગે સંકટ બિહારમાં દેખાઈ રહ્યું છે. બિહાર, ગુજરાત, મધ્યપ્રદેશ અને યુપીના ઘણા રાજ્યોમાં એટીએમ ખાલી થઇ ગયા છે. એટીએમ બહાર NO CASH બોર્ડ પણ લગાવી દેવામાં આવ્યું છે. લોકો કેશ માટે એટીએમ અને બેંકના ચક્કર કાપી રહ્યા છે. બેંક પણ લોકોને વધારે કેશ નથી આપી રહી જયારે લગ્ન સીઝન પણ ચાલી રહી છે. કોઈને ઘરે લગ્ન છે તો કોઈને હોસ્પિટલ માટે બિલ ભરવાનું છે. તેમ છતાં લોકોને કેશ માટે ભારે મુશ્કેલી વેઠવી પડી રહી છે.